ΓΡΑΠΤΗ ΕΡΩΤΗΣΗ E-1779/01

υποβολή: Concepci Ferrer (PPE-DE) προς την Επιτροπή

(15 Ιουνίου 2001)

Θέμα: Μηχανισμοί τεχνικής βοήθειας προς την Κίνα

Στη βάση των κοινοτικών οδηγιών 91/492/ΕΟΚ(1) και 91/493/ΕΟΚ(2), η Επιτροπή ενέκρινε την απόφαση 97/20 ΕΚ(3) που περιείχε κατάλογο των χωρών που μπορούν να εξάγουν προς την ΕΕ δίθυρα μαλάκια. Σε αυτόν τον κατάλογο δεν περιλαμβανόταν η Κίνα, λόγω του γεγονότος ότι δεν ήσαν αξιόπιστοι οι έλεγχοι των χημικών, μικροβιολογικών και τοξικολογικών συνθηκών της περιοχής προέλευσης.

Λαμβάνονταςπόψη ότι στο πλαίσιο της γενικής συμφωνίας με την Κίνα η ΕΕ έχει αναλάβει τη δέσμευση να βοηθήσει την Κίνα ναπερβεί τις τεχνικές της δυσκολίες και να αντεπεξέλθει στις δεσμεύσεις που ανέλαβε, έχει προβλέψει η Επιτροπή να καθιερώσει μηχανισμούς τεχνικής βοήθειας προς την Κίνα, προκειμένου να μπορέσει η χώρα αυτή να αντεπεξέλθει στις ευρωπαϊκές απαιτήσεις, καθώς και στις δεσμεύσεις της ενόψει της πρόσβασής της στην ΠΟΕ·

(1) ΕΕ L 268 της 24.9.1991, σελ. 1.

(2) ΕΕ L 268 της 24.9.1991, σελ. 15.

(3) ΕΕ L 6 της 10.1.1997, σελ. 46.

Απάντηση του κυρίου Patten Εξ ονόματος της Επιτροπής

(26 Ιουλίου 2001)

Το Γραφείο Τροφίμων και Κτηνιατρικών Θεμάτων της Επιτροπής πραγματοποίηση αποστολή στην Κίνα το 1999. Η αποστολή κατέγραψε τις προσπάθειες που καταβάλλει η Κίνα για να επιτύχει τα αναγκαία επίπεδα συμμόρφωσης προς τις κοινοτικέςγειονομικές απαιτήσεις σε ότι αφορά τα δίθυρα μαλάκια. Ωστόσο, κατέληξε στο συμπέρασμα ότι οι κινεζικές αρχές δεν ήταν ακόμη σε θέση να εγγυηθούν τον έλεγχο και την ασφάλεια για τα δίθυρα μαλάκια που προορίζονται για την κοινοτική αγορά. Ειδικότερα, το σύστημα παρακολούθησης για τις βιοτοξίνες και τους ρυπαντές για τα ζώντα δίθυρα μαλάκια κρίθηκε ανεπαρκές. Συνεπώς, αποφασίστηκε να μην προταθεί η καταχώρηση της Κίνας, προς το παρόν, στον κατάλογο των χωρών στις οποίες επιτρέπεται να εξάγουν δίθυρα μαλάκια στην Κοινότητα.

Η Ένωση, στο πλαίσιο της διμερούς συμφωνίας του Μαΐου 2000 σχετικά με την προσχώρηση της Κίνας στον Παγκόσμιο Οργανισμό Εμπορίου (ΠΟΕ) δήλωσε ότι αναλαμβάνει να συνεργασθεί με την Κίνα για να την βοηθήσει να εξομαλύνει τη διαδικασία εκτέλεσης τωνποχρεώσεών της έναντι του ΠΟΕ. Η τεχνική βοήθεια θα παίξει σαφώς σημαντικό ρόλο και, λαμβάνοντας το στοιχείο αυτόπ' όψη, η Ένωση έχει προβλέψει για τώρα ή για το προσεχές μέλλον, μια σειρά έργων συνεργασίας, αξίας 25 εκατομμυρίων. Μεταξύ τούτων, περιλαμβάνεται πρόγραμμα πλαίσιο, το οποίο έχει δρομολογηθεί από πέρυσι και το οποίο έχει σχεδιαστεί ειδικά για να ενισχυθεί η ικανότητα της κινεζικής κυβέρνησης και διοίκησης να εκπληρώσουν τις εκκρεμείςποχρεώσεις τους δυνάμει του ΠΟΕ. Το πρόγραμμα συνίσταται σε σειρά ειδικευμένων ενοτήτων που απευθύνονται σε τμήματα της κινεζικής διοίκησης, τα οποία θα χειρίζονται διάφορες πτυχές της εκτέλεσης της συμφωνίας για τον ΠΟΕ - μεταξύ άλλων, στον τομέα τωνγειονομικών και των φυτοϋγειονομικών προτύπων.

Επίσης, η παροχή στήριξης στην οικονομική μεταρρύθμιση και στην εφαρμογή του ΠΟΕ χαρακτηρίστηκε ως κεντρικό σημείο της μελλοντικής χρηματοδότησης. Τα έργα θα προταθούν σε συνεννόηση με την Κίνα, για να διασφαλισθεί ότι η βοήθεια κατευθύνεται εκεί όπου είναι κατ' εξοχήν χρήσιμη. Τούτο, ενδέχεται να περιλαμβάνει περαιτέρω δραστηριότητες στον εν λόγω τομέα.